FSMART รับรางวัลบริษัทยอดเยี่ยมแห่งปี
FSMART รับรางวัลบริษัทยอดเยี่ยมแห่งปี งาน MONEY & BANKING AWARDS 2017 ณ ห้องแอทธินี คริสตัล ฮอลล์ โรงแรมพลาซ่า แอทธินี รอยัล เมอริเดียน เมื่อเร็วๆนี้

17 ก.ค. 2560

นายสมชัย สูงสว่าง (ซ้าย) กรรมการผู้จัดการ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำช่องทางการชำระเงินที่มีเครือข่ายมากที่สุดในประเทศไทยผ่าน “ตู้เติมเงินออนไลน์บุญเติม” เข้ารับรางวัลบริษัทยอดเยี่ยมแห่งปี 2560 (Best Public Company of the Year 2017) ตลาดหลักทรัพย์ เอ็ม เอ ไอ ในงาน MONEY &amp; BANKING AWARDS 2017 ที่จัดขึ้นโดยนิตยสารการเงินธนาคาร โดยมีนายสันติ วิริยะรังสฤษฎ์ (กลาง)ประธานบรรณาธิการ วารสารการเงินธนาคาร และได้รับเกียรติจาก ดร.สมคิด จาตุศรีพิทักษ์ รองนายกรัฐมนตรี ให้เกียรติเป็นประธานมอบรางวัล ณ ห้องแอทธินี คริสตัล ฮอลล์ โรงแรมพลาซ่า แอทธินี รอยัล เมอริเดียน เมื่อเร็วๆนี้
 